Il-Kunsill Lokali ta' San Pawl il-Baħar tella' bollards biex iwaqqaf l-aċċess għall-caravans fiż-żona ta' Ta' Fra Ben, fil-Qawra. F'kumment ma' dan is-sit is-Sindku tal-lokalità Alfred Grima qal illi dan l-aċċess ingħalaq "fid-dawl ta' pjan ħolistiku akbar li l-Kunsill għandu għal-inħawi, "fosthom li tittejjeb l-aċċessibilità tal-akkwata u li fl-istess waqt tinkoraġixxi lir-residenti jkunu attivi." Grima qal ukoll li din id-deċiżjoni ittieħdet fid-dawl ta' dak li sejjaħ "abbużi li qed jiżdiedu sajf wara l-ieħor."